9c8bd9ac1abd6ed88c0352f3d0e2c65c
Ποια είναι τα βασικά στάδια στη μόνωση ταράτσας με ασφαλτόπανο;
---------------------------------------------------------------


douleutaras.gr
2020.50

Η διαδικασία ξεκινά με τη **μελέτη του χώρου** σου, για να σου προτείνει ο επαγγελματίας κατάλληλη λύση. Εφόσον συμφωνήσετε στη μέθοδο μόνωσης με ασφαλτόπανα και σου δώσει προσφορά, **η ταράτσα καθαρίζεται** και **οι ρωγμές σφραγίζονται**, έτσι ώστε να μπορούν **να τοποθετηθούν τα ασφαλτόπανα**.


Όπως όλες οι διαδικασίες, έτσι και αυτή της στεγάνωσης ή στεγανοποίησης ταράτσας με ασφαλτόπανο έχει μια ορισμένη διαδικασία εφαρμογής. Αν και τα βήματα που ακολουθούνται στη στεγανοποίηση ταρατσών με ασφαλτόπανα μπορεί να διαφέρουν ανά επαγγελματία και συνεργείο, τα βασικά στάδια που ακολουθούνται είναι:


### **1. Εξειδικευμένη μελέτη**


Σωστή μελέτη του χώρου από εξειδικευμένο επαγγελματία, καθώς και μελέτη της υπάρχουσας κατάστασης για να καθοριστεί αν μπορεί να πραγματοποιηθεί μόνωση ταράτσας με ασφαλτόπανο και σε τι τιμές.


### **2. Καθαρισμός του χώρου**


Πολύ καλός καθαρισμός του χώρου, όπου θα πραγματοποιηθεί η στεγανοποίηση με ασφαλτόπανα. Απαιτείται υψηλή πίεση νερού, προκειμένου να εξαφανιστεί κάθε ίχνος σκόνης ή αντικειμένου που ενδέχεται να εμποδίσει την επιτυχία του έργου.


### **3. Κλείσιμο ρωγμών**


Στο συγκεκριμένο σημείο καθίσταται αναγκαία η επέμβαση σε ρωγμές ή αρμούς με κάποιο ειδικό υλικό ώστε να καλυφθούν. Γενικώς, στο στάδιο αυτό το υπόστρωμα προετοιμάζεται να δεχτεί τη μόνωση με ασφαλτόπανο.


### **4. Τοποθέτηση ειδικού ασφαλτικού υλικού**


Η επιφάνεια όπου θα εφαρμοστεί η στεγάνωση θα δεχθεί ένα ειδικό ασφαλτικό υλικό που θα λειτουργήσει ως φράγμα υδρατμών.


### **5. Τοποθέτηση της ασφαλτικής μεμβράνης**


Ως επικάλυψή της, η ασφαλτική μεμβράνη μπορεί να έχει ορυκτή ψηφίδα ή αλουμίνιο, ανάλογα με τις λειτουργικές αλλά και αισθητικές ανάγκες της κατασκευής μας. Για σίγουρα αποτελέσματα, ζήτα τη γνώμη των ειδικών, πριν επιλέξεις το κατάλληλο υλικό για στεγανοποίηση με ασφαλτόπανα.


### **6. Τοποθέτηση στεγανωτικού υλικού**


Όλοι οι αρμοί που έχουν τα ασφαλτόπανα επικαλύπτονται με ειδικό στεγανωτικό υλικό.


Με τη χρήση ποιοτικών μονωτικών υλικών, η στεγανοποίηση ταρατσών με ασφαλτόπανα έχει άριστη αποτελεσματικότητα με μικρό συγκριτικά κόστος. Το γεγονός αυτό σε συνδυασμό με την εξοικονόμηση χρημάτων που πραγματοποιείται μέσω και της θερμομόνωσης, καθιστά το ασφαλτόπανο ένα πολύ δημοφιλές υλικό.


